**К ОПУБЛИКОВАНИЮ**

КОМИ РЕСПУБЛИКАЛӦН

**ОЛАНПАС**

«**Транспорт инфраструктура объектъяс вылын, мыйяс колӧны**

**Коми Республика мутасын ӧтув вӧдитчан транспортлы, йӧзлы восьса мероприятиеяс нуӧдан пӧрадок йылысь» Коми Республикаса Оланпаслӧн 1 статьяӧ вежсьӧмъяс пыртӧм йылысь**

Примитӧма Коми Республикаса

Каналан Сӧветӧн 2023 вося сора тӧлысь 27 лунӧ

**1 статья.** Пыртны «Транспорт инфраструктура объектъяс вылын, мыйяс колӧны Коми Республика мутасын ӧтув вӧдитчан транспортлы, йӧзлы восьса мероприятиеяс нуӧдан пӧрадок йылысь» Коми Республикаса Оланпаслӧн 1 статьяӧ (Коми Республикаса канму власьт органъяслӧн индӧд-тшӧктӧмъяс, 2011, 5 №, 84 ст.; 23 №, 596 ст.; 48 №, 1371 ст.; 2012, 65 №, 1578 ст.; 2014, 17 №, 316 ст.; 2019, 5 №, 53 ст.) татшӧм вежсьӧмъяс:

1) 1 юкӧн гижны тадзи:

«1. Тайӧ Оланпасӧн «Собраниеяс, митингъяс, демонстрацияяс, шествиеяс да пикетируйтӧмъяс йылысь» Федеральнӧй оланпаслӧн 8 статья серти (водзӧ – Федеральнӧй оланпас) урчитӧны транспорт инфраструктура объектъяс вылын, мыйяс колӧны ӧтув вӧдитчан транспортлы да кутшӧмъяс оз пырны местаяс лыдӧ, кӧні йӧзлы восьса мерпориятиеяссӧ оз позь нуӧдны Федеральнӧй оланпас серти, йӧзлы восьса мерпориятиеяс нуӧдан пӧрадоксӧ (водзӧ – йӧзлы восьса мероприятиеяс).»;

2) 2 юкӧнса 1 пунктын «автодорожнӧй вокзалъяс да автобуснӧй станцияяс,» кывъяс киритны.

**2 статья.** Тайӧ Оланпасыс вынсялӧ сійӧс официальнӧя йӧзӧдан лунсянь.

Коми Республикаса Юралысь В.В. Уйба

Сыктывкар

2023 вося моз 2 тӧлысь лун

64-РЗ №